OpenLLM-France/wikimedia huggingface dataset:
# ARB

ARB té els següents significats:
* Acadèmia Reial de Bèlgica, acadèmia científica i artística de la comunitat francesa de Bèlgica
* Exèrcit Revolucionari Bretó (del seu nom en francès Armée Revolutionnaire Bretonne), organització armada independentista de Bretanya
* Junta de Recursos de l'Aire de Califòrnia (del seu nom en anglès Air Resources Board), agència contra la contaminació atmosfèrica de l'estat de Califòrnia, als Estats Units
* Architects Registration Board, entitat per al registre dels arquitectes en actiu del Regne Unit
* Arth-Rigi-Bahn, línia ferroviària turística de Suïssa
* Biologia Relacional Abstracta (del seu nom en anglès Abstract Relational Biology), àrea de recerca de la Biologia matemàtica
* Antagonista dels receptors d'angiotensina II (del seu nom en anglès Angiotensin Receptor Blocker), fàrmac que modula el sistema renina-angiotensina
* ARB (art marcial) (del seu nom en rus Армейский Рукопашный Бой, transliterat Armejskij Rukopašnyj Boj), art marcial desenvolupat per l'exèrcit de la Unió Soviètica
* Projecte ARB (de l'acrònim en llatí arbor, arbre), programari lliure per a l'anàlisi filogenètica d'ARN ribosòmic
* OpenMP ARB (del seu nom en anglès Architecture Review Board), entitat reguladora de la interfície de programació d'aplicacions OpenMP
* OpenGL ARB (del seu nom en anglès Architecture Review Board), entitat reguladora de la interfície de programació d'aplicacions OpenGL
* ARB també és el codi de la UCI de l'Arbos, equip ciclista històric d'Itàlia
* ARB també és el codi IATA de l'Aeroport d'Ann Arbor, aeroport que serveix una zona de l'estat de Michigan, als Estats Units
* AR-B també és el codi ISO 3166-2 de la Província de Buenos Aires, a l'Argentina
* arb també és el codi SIL de l'àrab estàndard modern
# ARC (desambiguació)

«ARC» té aquests significats:
* ARC, sigles de l'Associació Professional de Representants, Promotors i Mànagers de Catalunya
* ARC, sigles angleses del Campionat de l'Àfrica de Ral·lis
* ARC, sigles angleses del Centre d'Investigació Ames
* ARC, una antiga marca valenciana de motocicletes
# AUA

AUA té els següents significats:
* Assemblea Unitària per l'Autodeterminació, moviment polític històric de Catalunya
* Aliança Universal Assíria, partit polític que agrupa la diàspora assíria
* Apia Urban Area, regió de l'illa d'Upolu a l'entorn d'Apia, capital de Samoa
* Associació d'Universitats Africanes, organització no governamental internacional que agrupa universitats de l'Àfrica
* American University of Antigua, universitat de l'illa d'Antigua, a Antigua i Barbuda
* Associació Americana d'Urologia (del seu nom en anglès American Urological Association), associació de professionals de l'urologia dels Estats Units
* AUA també és un triplet de la isoleucina, aminoàcid essencial format per adenina (A), uracil (U) i adenina (A)
* AUA també és el codi OACI d'Austrian Airlines, aerolínia d'Àustria
* AUA també és el codi IATA de l'Aeroport Internacional Reina Beatrix, aeroport situat a l'illa d'Aruba, al Carib
* aua també és el codi ISO 639-3 de l'asumboa, llengua gairebé extinta de les illes Salomó
# AVK

AVK té els següents significats:
* Associació Astronòmica de Caríntia (del seu nom en alemany Astronomische Vereinigung Kärntens), agrupació professional d'astrònoms d'Àustria
* AVK – Associació Industrial de Plàstics Reforçats (de l'acrònim en alemany Arbeitsgemeinschaft Verstärkte Kunststoffe), associació comercial de la indústria del plàstic d'Alemanya
* AVK International (de l'acrònim del nom del fundador Aage Valdemar Kjær), empresa fabricant de maquinària de fontaneria de Dinamarca
* Antagonista de la vitamina K, substància anticoagulant que inhibeix l'acció de la vitamina K
* AVK també és el codi de la IATA de l'Aeroport d'Arvaikheer, aeroport que serveix la zona d'Arvaikheer, a Mongòlia
* avk també és el codi ISO 639-3 del kotava, llengua auxiliar planificada
# AVV

AVV té els següents significats:
* AVV De Volewijckers (de l'acrònim en neerlandès Amsterdamsche Voetbal Vereniging), club de futbol d'Amsterdam, als Països Baixos
* Tractat sobre la prohibició de les armes nuclears (del seu nom en alemany AtomwaffenVerbotsVertrag), tractat internacional per a l'erradicació de les armes nuclears
* Associació de Transport i Tarifació d'Augsburg (del seu nom en alemany Augsburger Verkehrs- und tarifVerbund), organisme administrador de la xarxa de transport públic d'Augsburg, a Alemanya
* AVV-VVK (de l'acrònim en neerlandès Alles Voor Vlaanderen), eslògan del nacionalisme flamenc difós pel diari De Standaard
* Associació de Veïns i Veïnes, entitat que canalitza l'activisme social a nivell de barri
* Avv. també és l'abreviatura en italià d'advocat, professional del Dret
* avv també és el codi ISO 639-3 de l'avá-canoeiro, llengua tupí-guaraní parlada al Brasil
# AYG

AYG té els següents significats:
* Jocs Asiàtics de la Joventut (del seu nom en anglès Asian Youth Games), jocs esportius celebrats cada quatre anys a l'Àsia
* Ayg també és el nom de l'estadi Ayg, camp de futbol de la ciutat d'Ararat (Armènia)
* ayg també és el codi ISO 639-3 del ginyanga, llengua parlada pels anyangues de Togo
# AZM

AZM té els següents significats:
* Unió Nacional Democràtica d'Armènia (del seu nom en armeni Ազգային ժողովրդավարական միություն, transliterat Azgayin Zhogovrdavarakan Miutyun), partit polític d'Armènia
* Moviment Sionista Americà (del seu nom en anglès American Zionist Movement), federació de grups sionistes dels Estats Units
* Metil azinfós (del seu nom en anglès Azinphos-Methyl), compost organofosforat insecticida
* Azitromicina, antibiòtic macròlid
* Acetazolamida, inhibidor de l'anhidrasa carbònica usat com a diürètic
* AZM també és el codi ISO 4217 antic del manat azerbaidjanès, moneda oficial de l'Azerbaidjan
* AZM també és el codi a l'índex FTSE MIB d'Azimut Holding, empresa de serveis financers amb seu a Milà (Itàlia)
* azm també és el codi ISO 639-3 de l'amuzgo d'Ipalapa, llengua parlada a Mèxic
# Aligot vesper oriental

L'aligot vesper oriental (Pernis ptilorhynchus) és un ocell rapinyairede la família dels accipítrids (Accipitridae). Habita zones selvàtiques i boscoses de l'Àsia oriental i meridional, al sud de Sibèria, Mongòlia, nord-est de la Xina, Sakhalín, Japó, el Pakistan, Índia cap a l'est fins a Assam i Bangladesh, Sri Lanka, nord de Myanmar, Sud-est Asiàtic, Sumatra, Borneo, Java i les Filipines. El seu estat de conservació es considera de risc mínim.

## Referències

* ↑ «Aligot vesper oriental». Cercaterm. TERMCAT, Centre de Terminologia. Rev. 8 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 268. ISBN 978-84-16728-37-4.
* ↑ BirdLife International. «Oriental Honey-buzzard. Pernis ptilorhynchus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
# Església de Sant Martí Sescorts

L'església de Sant Martí Sescorts és una església situada al nucli de Sant Martí Sescorts, al terme de l'Esquirol, comarca d'Osona, declarada Bé cultural d'interès local.

## Història

Apareix documentada l'any 934 quan pertanyia al terme de la ciutat de Roda, passant posteriorment a formar part del castell de Manlleu. Consta a un llistat de parròquies del bisbat de Vic entre els anys 1025-1050 com església parroquial amb el nom de Sant Martí de Cotis. Quan va ser renovada l'any 1068, va consagrar el nou edifici el bisbe Guillem de Balsareny de Vic. Va quedar vinculada al monestir de Santa Maria de Manlleu al segle xii. Es van fer reformes als segles XVI i XVIII.

## Arquitectura

Té planta de creu llatina d'una nau, amb tres absis i creuer. La nau està coberta amb volta de canó, reforçada amb tres arcs torals. A l'absis central hi ha quatre fornícules, no visibles exteriorment, que estaven decorades amb pintures murals, descobertes l'any 1909, traslladant-les el 1936 al Museu Episcopal de Vic. Representen escenes del pecat original com l'expulsió d'Adam i Eva del paradís.
La part superior de les fornícules hi ha fragments de pintures que representen la vida del titular de l'església Sant Martí de Tours: la curació d'un cec per part del sant, Sant Martí partint-se la capa amb un pobre i alguna altra pintura amb figures humanes i d'animals. Totes aquestes pintures estan datades a la fi del segle xii o principis del XIII i estan molt relacionades amb les de les esglésies de Sant Esteve de Polinyà i les de Santa Maria de Barberà.
A l'exterior es pot veure la decoració llombarda de l'absis central. Són arcuacions formant sèries de dos arcs entre lesenes i a l'absidiola que es conserva de les dues originals; les sèries són de quatre arquets també separats per lesenes.
El campanar, de planta quadrada i d'uns 20 metres d'altura, té una coberta a quatre aigües. Tres pisos amb finestres, algunes cegues amb arcs de mig punt.

## Vegeu també

* Frontal d'altar de Santa Margarida de Vilaseca
* Pintures murals de l'absis de Sant Martí Sescorts

## Bibliografia

* Pladevall, Antoni (1999), Guies Catalunya Romànica, Osona, Barcelona, Pòrtic. ISBN 84 7306 528 X

## Referències

* ↑ «Església de Sant Martí Sescorts». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 febrer 2023].

## Enllaços externs

* Frontal de Sant Martí Sescorts (castellà)
* Informació del Museu Episcopal de Vic Arxivat 2007-09-27 a Wayback Machine.
# Estrella de la Mort

L'Estrella de la Mort (també anomenada Estel de la Mort) és una estació espacial de combat fictícia de la saga La Guerra de les Galàxies. La seva arma principal és un súper làser amb la capacitat d'anihilar un planeta sencer. Va ser utilitzada per destruir Alderaan, el planeta natal de la princesa Leia que fou destruït per l'Estrella de la Mort en la pel·lícula Star Wars episodi IV: Una nova esperança. L'Estrella de la Mort fou destruïda en la primera pel·lícula de la saga de La Guerra de les Galàxies tot i que aparegué de nou —en fase de reconstrucció— posteriorment, i també apareix a Rogue One: A Star Wars Story on un grup d'herois emprenen una missió per robar els plànols de la mateixa Estrella de la Mort. El 2017 es destacà en algunes xarxes socials la semblança d'aquesta estació espacial fictícia amb la lluna de Saturn Mimas captada per la nau espacial de la NASA Cassini.

## Referències

* 1 2 BARCELONA, EL PERIÓDICO / «La NASA capta la imatge de lEstrella de la Mort' de Saturn» (en castellà). elperiodico, 13-01-2017.
* ↑ ABC «¿Podría la «estrella de la muerte» destruir la Tierra?» (en castellà). ABC.es.
* ↑ «Finaliza la impresión en 3D de la Estrella de la Muerte de 'Star Wars'». TeleMadrid, 23-12-2016.

## Enllaços externs

* «Una Estrella de la Mort feta amb mig milió de peces de Lego». [Consulta: 9 desembre 2017].
# Anguleru

L'Anguleru (traduït de l'asturlleonès com "El pescador d'angules") és l'encarregat de portar els regals als nens i nenes asturians la nit de Nadal. D'acord amb l'imaginari, l'Anguleru viu durant tot l'any al Mar dels Sargassos, a prop d'Amèrica, cuidant les anguiles i les angules, fins que a l'hivern arriba a Astúries amb la seva llanxa (anomenada L'Angulina) la nit del 24 de desembre, moment que aprofita per pescar l'angula, vendre-la a la rula (llotja) i comprar regals per als nens i nenes d'Astúries amb els diners dels guanys.
L'Anguleru ve per Nadal perquè és el moment en el qual pesca més angules. Entra a Astúries pel riu Nalón, on els habitants de L'Arena el reben amb una cavalcada. Després d'aquesta rebuda recorre tots els rius, llacs i altres llocs en els que hi hagi aigua per visitar les llars asturianes. Per recobrar forces, els nens i nenes han de deixar una gorra de llana als peus de l'arbre de Nadal amb menjar i beguda.

## Origen

L'Anguleru és un personatge creat per l'associació "Garabuxada", de L'Arena (Sotu'l Barcu), el 2008 amb la intenció de potenciar un Nadal més proper a la tradició asturiana. Es va escollir el personatge d'un pescador d'angules per ser aquest ofici un dels més característics de la població de L'Arena i per estar la pesca d'angules molt lligada a bona part de la "mariña" asturiana, com a manera d'identificar més fàcilment la societat asturiana. Últimament es troba en procés de consolidació per tractar-se d'una figura estimuladora per a l'aprenentatge de la llengua asturiana a les generacions més joves.
Antigament, durant la pesca hivernal de l'angula, molts pescadors d'angules feien servir el sobresou dels guanys per comprar regals als nens i nenes. No obstant, a Astúries ja hi havia constància de personatges nadalencs que es dedicaven a repartir regals, especialment a les mascarades d'hivern.

## Referències

* ↑ «L'Anguleru, considerado el Papá Noel asturiano, visita Mieres el domingo 23 de diciembre para encender el fuego mágico de la Navidad». Ajuntament de Mieres, 23-12-2018. Arxivat de l'original el 2020-08-12. [Consulta: 20 gener 2019].
* ↑ Asociación cultural "Garabuxada"
* ↑ Alberto Álvarez Peña. Notes sobre l'antigua Navidá o solsticiu d'iviernu: Audoeno de Rúan; "Naide nes calendes de xineru (...) disfrácese de vaca, de venáu o d'otru animal, nin tenga puesta la mesa pela nueche, nin reparta regalos nin s'abandone a la borrachera (...)
# Alikí (llacuna)

L'Alikí és una llacuna situada a la península nord-oriental de l'illa de Lemnos (Grècia). Es troba a l'est del poble d'Hàgios Aléxandros, a prop de Kondopuli i Mudros. La llacuna té una superfície de més de 6.300 acres i està coberta per aigua del mar durant gran part de l'any; quan no ho està, es converteix en una salina.
Juntament amb un parell de llacs pròxims, el Khortarólimni i l'Asprólimni, forma un gran ecosistema on passen l'hivern moltes d'aus migradores, incloent-hi flamencs i diverses espècies d'ocells amenaçats, que reposen aquí abans de continuar el seu viatge cap a països més càlids. L'Alikí és l'única gran llacuna natural de Grècia que gairebé no ha estat pertorbada per les activitats humanes.
# Maria del Mar Albajar i Viñas

Maria del Mar Albajar i Viñas (Barcelona 1970) és una monja catalana, economista i teòloga.
És abadessa del Monestir de Sant Benet de Montserrat des del juny de 2015; en substitució de Montserrat Viñas, la seva tia, que després de 20 anys com a abadessa va renunciar en sobrepassar els 70 anys. Fou escollida en votació secreta entre les germanes de la comunitat l'11 de juny i va rebre la benedicció del bisbe de la diòcesi de Sant Feliu de Llobregat, Mons. Agustí Cortés; a l'església del monestir veí de Santa Maria de Montserrat el 19 de setembre del mateix any. Albajar i Viñas és la tercera abadessa que té la comunitat de monges benedictines des de la seva arribada a la muntanya montserratina l'any 1952; després de la fusió de les comunitats de Santa Clara de Barcelona i de Sant Benet de Mataró.
Abans de ser abadessa, Albajar havia estat mestra de novícies, responsable de l'economia i del cant de la comunitat. Diplomada en Ciències Empresarials i llicenciada en Ciències Econòmiques per la Universitat de Barcelona, diplomada en Ciències Religioses a l'ISCREB i llicenciada en Teologia a Berkeley, Estats Units. Havia format part de l'Associació Europea de Dones en la Investigació Teològica (ESWTR). És Trainer de Focusing per l'Institut de Focusing de Nova York i fundadora de l'escola Focusing Montserrat. Des del 2018 és membre del Consell Administratiu de les Benedictines.

## Referències

* ↑ «El Fòrum Cristianisme i Món d'Avui celebra su 25 aniversario». Periodista Digital, 05-04-2013 [Consulta: 11 juny 2015].
* ↑ Redacció «Maria del Mar Albajar, nova abadessa de Sant Benet de Montserrat». Catalunya Religió, 11-06-2015 [Consulta: 11 juny 2015].
* 1 2 Redó, Salvador «Tercera abadessa a Sant Benet de Montserrat». Regió 7, 21-09-2015 [Consulta: 19 novembre 2016].
# Allau humana de l'església de Santa Teresa

L'allau humana de l'església de Santa Teresa fou una caterva que va ocórrer el 9 d'abril de 1952 durant una missa del Nazareno de San Pablo a la Basílica de Santa Teresa a Caracas (Veneçuela). Tingué lloc després que un dels presents cridés que hi havia un incendi i provoqués l'aglomeració i les corredisses. Com a resultat de l'asfíxia i l'aixafament, 46 persones hi van morir i 115 més hi van resultar ferides.

## Estampida

El 9 d'abril de 1952, un dimecres sant, aproximadament a les 4 i 45 del matí, mentre es duia a terme la tradicional missa del Nazareno de San Pablo a la Basílica de Santa Teresa, a Caracas, un dels assistents va cridar que hi havia un incendi. Els presents van entrar en pànic i van intentar escapar. Com a resultat de l'asfíxia i l'aixafament, 46 persones van morir, 23 d'elles menors d'edat, i 115 van resultar ferides.

## Impacte

L'allau humana és inclosa a la pel·lícula de 1959 de Román Chalbaud Caín adolescente. Un dels segments del programa de ràdio veneçolà Nuestro Insólito Universo fou dedicat a narrar els successos de la catèrvola. El 2015 es va prohibir portar espelmes enceses a la basílica per a evitar esdeveniments com el del 1952.

## Referències

* ↑ «1952». , p. 2 [Consulta: 16 novembre 2018]. Arxivat 2018-11-16 a Wayback Machine. «Còpia arxivada». Arxivat de l'original el 2018-11-16. [Consulta: 9 novembre 2019].
* ↑ «Número doble especial dedicado a Román Chalbaud». Theatron, 4-2014. Arxivat de l'original el 2017-12-09 [Consulta: 23 juliol 2019]. Arxivat 2017-12-09 a Wayback Machine.
* ↑ Nuestro insólito Universo, Carolina Lorenzo. «Nuestro Insolito Universo "Tragedia en la Basilica de Santa Teresa"», 30-06-2012.
* ↑ «Cronograma de la Basílica Santa Teresa para Semana Mayor». , 30-03-2015 [Consulta: 16 novembre 2018]. Arxivat 2018-11-16 a Wayback Machine. «Còpia arxivada». Arxivat de l'original el 2018-11-16. [Consulta: 9 novembre 2019].
* ↑ Valdez, Magdalena «Nazareno de San Pablo vestirá más de 3 mil orquídeas (+ Programación)». , 01-04-2015 [Consulta: 16 novembre 2018]. Arxivat 2019-04-24 a Wayback Machine. «Còpia arxivada». Arxivat de l'original el 2019-04-24. [Consulta: 9 novembre 2019].

## Enllaços externs

* Nuestro Insolito Universo "Tragedia en la Basilica de Santa Teresa" a YouTube
# Allgäuer Emmentaler

L'allgäuer emmentaler és un formatge típic de muntanya que s'elabora als Alps. És una de les escasses denominacions d'origen de formatges alemanys, protegides a nivell europeu. S'elabora amb llet de vaca.
Es basa en la recepta de l'Emmentaler suís, però és més petit i es cura més ràpidament. La majoria es ven al voltant dels tres mesos de curació. Amb aquest temps és elàstic amb grans ulls, té un color groc daurat i un sabor moderat amb un punt d'avellana.
Aquest formatge només pot produir-se en una àrea molt concreta: els districtes rurals de Lindau (llac Constança), Oberallgäu, Unterallgäu, Ravensburg i Bodensee; a les ciutats de Kaufbeuren, Kempten i Memmingen. Es considera que van ser pastors suïssos els que van portar el secret de la fabricació de l'emmental a aquesta zona de l'Allgäu al voltant de 1821.
Se sol menjar en esmorzars, aperitius, plats de formatges i per a la cuina. A Alemanya s'estenen rodanxes molt fines sobre pa blanc. Normalment es serveix amb te, cafè o cervesa.

## Referències

* 1 2 Harbutt, Juliet. World cheese book. Gran Bretanya: Dorling Kindersley Ltd, 2009. ISBN 978-1405336819.
# Allium borszczowii

L'Allium borszczowii és una planta nativa de l'Uzbekistan, el Kazakhstan, el Turkmenistan, l'Iran, l'Afganistan i el Pakistan. Presenta alçades al voltant dels 30 centímetres i fa flors blanques i liles.

## Referències

* ↑ Flora of Pakistan
* ↑ Regel, Eduard August von. 1875. Trudy Imperatorskago S.-Peterburgskago Botaničeskago Sada 3(2): 74.
# Allium caesium

L'Allium caesium és una espècie de planta nativa de l'Àsia central (Xinjiang, el Kazakhstan, Kirguizstan, Tadjikistan, Uzbekistan). Creix en deserts i camps secs a alçades de 700 a 2000 metres.
L'Allium caesium produeix bulbs arrodonits de fins a 15 mm de diàmetre; els escaps poden arribar fins a 65 cm de llargada. Les fulles són rodones en secció creudada, una mica més curtes que els escaps. Les flors són de color blau cel.

## Referències

* ↑ The Plant List
* 1 2 Flora of China v 24 p 199
* ↑ Schrenk, Alexander Gustav von. 1844. Bulletin de la Classe Physico-Mathématique de l'Académie Impériale des Sciences de Saint-Pétersbourg 2: 113.
* ↑ Regel, Eduard August von. 1873. Gartenflora 22:236.
# Allium sphaerocephalon

L'all bord, all de bruixa, all de cabeça rodona, all vermell, calabruixa, cap rodó o ceba de serp (Allium sphaerocephalon), és una espècie inclosa a la família de les amaril·lidàcies. Allium sphaerocephalon va ser descrit per Carles Linnè i publicat en Species Plantarum: 297 (1753). A. sphaerocephalon és resistent a ple sol i amb inflorescències vistoses: és per això que s'usa en jardineria; el gènere Allium hi és molt usat per la seva gran varietat d'umbel·les i la fàcil reproducció per llavors i bulbs.
És una herba perenne amb les flors d'un vermell cridaner. Amb una olor intensa a all de la tija i bulbs. Aquesta planta d'entre 40 i 80 cm prolifera en terres de cultiu, camins i pastures.Es caracteritza per l'aparició d'altres bulbs que engrosseixen la part basal de la tija. La tija és buida (fistulosa), cilíndrica i no sempre erecta, sinó que es pot prostrar.
La floració se'n produeix entre abril i juny amb una inflorescència en umbel·la simple, extrema, sense bulbils i que pot arribar a fer fins a 8 cm de diàmetre; del tàlem parteixen més d'una vintena de radis o pedicels de diferent mida, per prendre aquesta forma oval que té la umbel·la. La flor amb pètals allargats i ovats és aquillada, lanceolada, gairebé és tancada i se'n poden distingir com sobresurten els estams. El fruit es presenta en càpsula.

## Galeria

* Detall de la inflorescència
* Bulbs
* Detall de les llavors

## Referències

* ↑ Sinònims a Real Jardín Botánico
* ↑ «Allium sphaerocephalon». Noms de plantes. Corpus de fitonímia catalana. TERMCAT, Centre de Terminologia.
* ↑ Allium sphaerocephalon a Trópicos

## Bibliografia

* Diccionario ilustrado de los nombres vernáculos de las plantas en Esp. Andrés Ceballos Jiménez. ICONA, 1986.
# Almanac de Gotha

L'Almanac de Gotha és una publicació anual que compendia detalladament les dades de les cases reials, la noblesa i l'aristocràcia europees, juntament amb dades del món diplomàtic. Des de 1763 fins a 1945 es va publicar sense interrupcions. En un principi les seves edicions eren bilingües, en francès i alemany. Rep el seu nom de la ciutat alemanya on es publicava.
En finalitzar la II Guerra Mundial (1945), amb la creació de la República Democràtica Alemanya (1949) i la consegüent caiguda de Gotha sota el domini soviètic, L'Almanac es deixà de publicar. A finals del segle XX es torna a reeditar, sent un dels seus impulsors el rei Joan Carles I d'Espanya.
Al llarg de la història de la seva publicació, que començà amb només 20 pàgines, n'ha arribat a tenir 1255 repartides en dos volums.
# Almanak mercantil

L'Almanak mercantil, també conegut com la Guia de comerciantes, era un anuari que es va publicar des del 1795 fins al 1808. Ha estat molt utilitzat per la historiografia econòmica per tal de fer recerca sobre l'economia comercial de les principals ciutats catalanes del tombant de segle com ara Barcelona, Mataró, Reus… L'almanac també incloïa diverses llistes de les persones que conformaven els consolats comercials de la península Ibèrica i d'Amèrica per tal de poder donar informació a la burgesia mercantil catalana sobre els aranzels, els principals productors comercials, fires, equivalències catalanes als pesos i mesures estrangers, etc.

## Referències

* 1 2 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 29